ئەوەی ئێستا روودەدات لە تورکیا جاری یەکەمی نیە کە ووڵات توشی کێشەی ئابووری بێت، لە کۆتایەکانی سەدەی رابردوو و لە دەیەکانی ٨٠ و ٩٠ ، گرانیێکی پشت شکێن رووی لە تورکیا کردبوو، بەشێوەیێک کە پێشکەوتنی ئابووری (منفی) بوو لەو کاتەدا، بەڵام دوای چاکسازیەکانی حکومەتی ئەوکات و بەرزکردنەوەی ناردە (صادرات)، تورکیا توانی زۆرێک لە کێشەکانی ئابووری خۆی چارەسەر بکات، نەک هەر ئەمانە بەڵکو لەو سەردەمەدا تورکیا پەیوەندیەکانی لەگەڵ ئەمریکا و ئەوروپا و دراوسێکانی لە ئاستێکی باشدا بوو، ئەمەش ببووە هۆی ئەوەی کە سەرمایەدارانی بیانی روو لە تورکیا بکەن. لەدوای هاتنی سەرمایەدارانی بیانی، تورکیا توانی ئیتر خۆی چەند پێداویستیێکی گرنگی بۆخۆی فەراهەم بکات وەک دابین کردنی هەندێ ئامێری کارەبایی و کەرستەکانی بیناسازی و چەندین کەرستە و کەل و پەلی تری گرنگ.